CELEX: 32011D0073
Language: sk
Date: 2011-02-02 00:00:00
Title: 2011/73/EÚ: Rozhodnutie Komisie z  2. februára 2011 , ktorým sa povoľuje umiestnenie mycéliového extraktu z  Lentinula edodes (huba Shiitake) na trh ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2011) 442]

3.2.2011   
            
            
               SK
            
            
               Úradný vestník Európskej únie
            
            
               L 29/30
            
         ROZHODNUTIE KOMISIE
   z 2. februára 2011,
   ktorým sa povoľuje umiestnenie mycéliového extraktu z Lentinula edodes (huba Shiitake) na trh ako novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2011) 442]
   (Iba anglické znenie je autentické)
   (2011/73/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 19. decembra 2007 spoločnosť GlycaNova Norge AS požiadala príslušné orgány Spojeného kráľovstva o umiestnenie mycéliového extraktu z huby Shiitake (Lentinula edodes predtým Lentinus edodes) na trh ako novej zložky potravín.
            
         
               (2)
            
            
               Príslušný orgán Spojeného kráľovstva pre posudzovanie potravín vydal 3. novembra 2008 svoju prvú hodnotiacu správu. V uvedenej správe dospel k záveru, že použitie mycéliového extraktu z Lentinula edodes ako novej zložky potravín je prijateľné.
            
         
               (3)
            
            
               Komisia 7. januára 2009 zaslala prvú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s uvedeným ustanovením vznesené odôvodnené námietky proti umiestneniu výrobku na trh.
            
         
               (5)
            
            
               Preto sa dňa 24. septembra 2009 uskutočnili konzultácie s Európskym úradom pre bezpečnosť potravín (EFSA).
            
         
               (6)
            
            
               EFSA (Vedecká skupina pre dietetické výrobky, výživu a alergie) 9. júla 2010 v stanovisku k bezpečnosti „extraktu z Lentinula edodes“ ako novej zložky potravín (2) dospel k záveru, že mycéliový extrakt z Lentinula edodes je za navrhovaných podmienok použitia a úrovní príjmu bezpečný.
            
         
               (7)
            
            
               Na základe vedeckého posudku sa stanovuje, že mycéliový extrakt z Lentinula edodes spĺňa kritériá ustanovené v článku 3 ods. 1 nariadenia (ES) č. 258/97.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Mycéliový extrakt z Lentinula edodes uvedený v prílohe I sa môže umiestňovať na trh v Únii ako nová zložka potravín na použitia uvedené v prílohe II.
   Článok 2
   Pri označovaní mycéliového extraktu z Lentinula edodes povoleného na základe tohto rozhodnutia sa v označení potraviny s jeho obsahom použije názov „extrakt z huby Lentinula edodes“ alebo „extrakt z huby Shiitake“.
   Článok 3
   Toto rozhodnutie je určené spoločnosti GlycaNova Norge AS, Oraveien 2, 1630 Gamle Fredrikstad, Nórsko.
   
      V Bruseli 2. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  EFSA Journal 2010; 8(7): 1685.
   
      PRÍLOHA I
      
         Špecifikácie mycéliového extraktu z Lentinula edodes
         
      
      
         Opis:
      
      Nová zložka potravín je sterilný vodný extrakt získaný z mycélia huby Lentinula edodes kultivovanej submerznou fermentáciou. Je to svetlohnedá mierne kalná kvapalina.
      Lentinan je β-(1-3) β-(1-6)-D-glukán, ktorý má molekulovú hmotnosť približne 5 × 105 Da, stupeň vetvenia 2/5 a trojhelixovú terciárnu štruktúru.
      
                  Zloženie mycéliového extraktu z Lentinula edodes
                  
               
            
                  Vlhkosť
               
               
                  98 %
               
            
                  Sušina
               
               
                  2 %
               
            
                  Voľná glukóza
               
               
                  menej ako 20 mg/ml
               
            
                  Celkový obsah bielkovín (1)
                  
               
               
                  menej ako 0,1 mg/ml
               
            
                  Zložky obsahujúce dusík (2)
                  
               
               
                  menej ako 10 mg/ml
               
            
                  Lentinan
               
               
                  0,8 – 1,2 mg/ml
               
            
         (1)  Bradfordova metóda
      
         (2)  Kjeldahlova metóda
   
   
      PRÍLOHA II
      
         Použitia mycéliového extraktu z Lentinula edodes
         
      
      
                  Skupina použitia
               
               
                  Maximálne množstvo mycéliového extraktu z Lentinula edodes
                  
               
            
                  Pekárske výrobky
               
               
                  2 ml/100 g
               
            
                  Nealkoholické nápoje
               
               
                  0,5 ml/100 ml
               
            
                  Pripravené hotové jedlá
               
               
                  2,5 ml na jedno jedlo
               
            
                  Potraviny na báze jogurtu
               
               
                  1,5 ml/100 ml
               
            
                  Potravinové doplnky [podľa smernice 2002/46/ES (1)]
               
               
                  2,5 ml na dennú dávku
               
            
         (1)  Ú. v. ES L 183, 12.7.2002, s. 51.